# Esther Giménez-Salinas i Colomer

Esther Giménez-Salinas i Colomer (Barcelona, 1949) és una professora universitària de dret penal, escriptora i tertuliana, i la primera Síndica de Greuges de Catalunya des del juny del 2022. Va ser rectora de la Universitat Ramon Llull del 2002 al 2012. Pertany al Consell d'administració del Banc Santander des del 2012.
Llicenciada (1971) i doctorada en Dret (1978), també va obtenir el títol de Psicologia Aplicada (1976), sempre a la Universitat de Barcelona. A la mateixa universitat va ser professora de Dret Penal i subdirectora de l'Institut de Criminologia (1976-1990). Ha estat professora de Dret Penal i Criminologia a la facultat ESADE de la URL des del 1994, i professora catedràtica des del 1996.
Des de l'any 2016 és directora de la Càtedra de Justícia Social i Restaurativa Pere Tarrés, de la Universitat Ramon Llull, a la Facultat d'Educació Social i Treball Social on és també professora.
Va ser la primera directora del Centre d'Estudis Jurídics (1983-1993) i responsable de les Relacions Institucionals del Departament de Justícia de la Generalitat de Catalunya (1995-1996), així com membre del Comitè Científic de Política Criminal del Consell d'Europa (1993-1997). Va ser vocal del Consell General del Poder Judicial (1996-2001).

## Reconeixements

* 1999. Medalla d'or Cesare Beccaria de la nova societat criminològica - NKG (Neue Kriminologische Gesellschaft). Halle (Alemania).
* 2000. Medalla d'Or de l'Institut Basc de Criminologia
* 2002. Gran Creu de l'Ordre de Sant Ramon de Penyafort
* 2007. Premi Internacional de Victimologia
* 2009. Premi Salillas de la Societat Espanyola d'Investigació Criminològica
* 2013. Guardó fem.Talent en favor de la Promoció de la Igualtat, Trajectòria Professional amb valors.
* 2013. Medalla d'or de la Universitat Ramon Llull, Barcelona.

## Referències

* ↑ Riart, Montse «Esther Giménez-Salinas, tota una vida pedalant per trencar motlles. El Parlament aprova el nomenament de la jurista com a nova Síndica de Greuges». Diari ARA, 30-06-2022 [Consulta: 30 juny 2022].
* ↑ Utrera, Enrique «Bair, Tocino, Giménez-Salinas y Daurella: así son las cuatro consejeras de Ana Botín». Teinteresa, 26-11-2014 [Consulta: 20 juny 2016].
* ↑ «Dª. Esther Giménez-Salinas i Colomer». Santander.com. Banc Santander. Arxivat de l'original el 18 d’agost 2016. [Consulta: 20 juny 2016].
* 1 2 3 4 5 «La Dra. Esther Giménez-Salinas, reelegida rectora de la Universitat Ramon Llull». Universia, 21-07-2010 [Consulta: 20 juny 2016]. Arxivat 30 de juny 2016 a Wayback Machine. «Còpia arxivada». Arxivat de l'original el 2016-06-30. [Consulta: 20 juny 2016].
* ↑ «Esther Giménez-Salinas Colomer». Fundació Pere Tarrés. Arxivat de l'original el 2022-05-23. [Consulta: 30 juny 2022].
* ↑ Arias, Paloma «Un día con... Esther Giménez-Salinas». Tiempo de Hoy, 10-04-2006 [Consulta: 20 juny 2016]. Arxivat 28 August 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-08-28. [Consulta: 20 juny 2016].
* 1 2 «Medalles d'or: Dra. Esther Giménez-Salinas i Colomer». Universitat Ramon Llull. [Consulta: 30 juny 2022].
* ↑ «La Dra. Esther Giménez-Salinas, galardonada con el premio Fem Talent 2013 a la trayectoria profesional». Universitat Ramon Llull, 26-02-2013. [Consulta: 30 juny 2022].

## Enllaços externs

* Biografia a la web d'Esade
* Bloc personal
* Càtedra de Justícia Social i Restaurativa Pere Tarrés, Universitat Ramon Llull